́це у́бѡ къ досто́йному служе́нію предъ̑уготовля́я себѐ служи́тель, илѝ пріѡбщи́тися хотя́й бж҃е́ственнагѡ тѣ́ла и кро́ве, до́лженъ є́сть съ ве́чера по чи́ну цр҃ко́вному вече́рню соверши́ти, на не́йже бл҃гоговѣ́йнѡ да поуча́ется въ мы́сли свое́й, умиле́ннѡ размышля́я: ка́кѡ гдс̑ь и сп҃съ на́шъ іи҃съ хрс̑то́съ, по спаси́тельныхъ свои́хъ страсте́хъ въ пято́къ ве́чера, на крс̑тѣ̀ грѣ̂хъ ра́ди на́шихъ ви́ся, спасе́нія ра́ди на́шегѡ у́мре: ка́кѡ єди́нъ ѿ во́инѡвъ копіе́мъ ре́бра єму̀ прободѐ, изъ̑ негѡ́же а́біе изы́де кро́вь и вода̀: ка́кѡ посе́мъ іѡ́сифъ съ нікоди́момъ тѣ́ло хрс̑то́во сне́мше, плащани́цею ѡбви́ша, и во гро́бѣ положи́ша: и ка́кѡ марі́а магдали́на, съ пречс̑тою мт҃рію гдс̑нею, съ пла́чемъ и ве́ліимъ рыда́ніемъ, въ го́рести се́рдца зря́ху сія̂